|  |  |
| --- | --- |
| ***OSPA***ARGES – PITESTI***tel/fax 0248 . 276 200******tel/fax 0348. 401 621*** | MINISTERUL AGRICULTURII ŞI DEZVOLTĂRII RURALE**OFICIUL DE STUDII PEDOLOGICE SI AGROCHIMICE****J U D E T U L A R G E S**Municipiul P I T E ST IStrada Libertăţii; nr. 38 ; cod 110385; Cod fiscal 4971880; e-mail ospa\_arges@yahoo.com |

Nr. 638/26.09.2022

CUPRINS

1. Prezentarea Instituției

2. Raportul de activitate

* Amenajamente pastorale
* Monitorizare sol-teren pentru agricultură

 3. Îndeplinirea angajamentelor internaționale și europene legate de soluri și terenuri

STRATEGIA ȘI OBIECTIVELE PROPUSE PENTRU DESFĂȘURAREA ACTIVITĂȚII OFICIULUI DE STUDII PEDOLOGICE ȘI AGROCHIMICE ARGEȘ

 Oficiul de Studii Pedologice și Agrochimice Argeș (OSPA Argeș) este organizat și funcționează ca instituție publică cu personalitate juridică, finanțată din venituri proprii, în conformitate cu prevederile articolului 6 din Hotărârea Guvernului 751/2010. Regulamentul cadru de organizare și funcționare a Oficiului de Studii Pedologice și Agrochimice Argeș, structura organizatorică şi atribuţiile instituţiei au fost aprobate prin Ordinul Ministrului nr. 238/2011. Organigrama Oficiului de Studii Pedologice şi Agrochimice Argeş cuprinde un compartiment tehnic şi un compartiment financiar-contabil.

 Coordonarea tehnică a Oficiului de Studii Pedologice şi Agrochimice Argeş este asigurată de Ministerul Agriculturii şi Dezvoltării Rurale iar cea ştiinţifică de Institutul Naţional de Cercetare Dezvoltare pentru Pedologie, Agrochimie şi Protecţia Mediului în Agricultură (ICPA).

 Finanțarea din venituri proprii a Oficiului de Studii Pedologice şi Agrochimice Argeş se constituie din fondurile de la bugetul de stat, prin bugetul Ministerului Agriculturii şi Dezvoltării Rurale, în baza contractelor încheiate cu direcţiile pentru agricultură judeţene şi din fondurile atrase de la alţi beneficiari, pentru:

-studii agropedologice privind exploatarea raţională şi eficientă a terenurilor agricole;

-studii de specialitate pentru înfiinţarea plantaţiilor de livezi, vii şi amenjări legumicole, alte amenajări agrosilvice;

-studii pedologice şi încadrarea terenurilor agricole în clase de calitate, în vederea furnizării datelor necesare sistemului de impozite şi taxe pentru stabilirea corectă a obligaţiilor fiscale ale contribuabililor pe teritorii administrative şi la nivel de deţinător;

-studii pedologice şi de bonitare a terenurilor agricole, în scopul stabilirii sarcinilor ce revin asupra terenurilor agricole ca urmare a circulaţiei juridice a acestora;

-studii pedologice şi bonitarea terenurilor agricole, în vederea concesionării, arendării, comasării parcelelor pe proprietari/exploataţii, obţinerea creditului ipotecar;

-documentaţii de evaluare a terenurilor agricole potrivit legii;

-studii de evaluare, prognoză şi avertizare pentru determinarea efectelor economice şi ecologice ale lucrărilor de îmbunătăţiri funciare, precum şi pentru terenurile degradate;

-studii pedologice pentru fundamentarea proiectelor privind impactul unor însuşiri ale solului asupra obiectivelor social-economice;

-studii pedologice necesare aplicării prevederilor legale pentru scoaterea definitivă sau temporară a terenurilor din circuitul agricol şi stabilirea corectă a taxelor aferente;

-studii pedologice necesare aplicării prevederilor legale pentru schimbarea categoriei de folosinţă a terenurilor;

-studii de specialitate pentru agricultura ecologică;

-studii pedologice pentru fundamentarea proiectelor de redare în circuitul productiv a terenurilor degradate şi poluate sau pentru prevenirea şi combaterea aridizării;

-studii şi analize de sol specifice privind calitatea terenurilor, poluarea solului cu produse petroliere și apă sărată şi altele solicitate de autorităţi;

-studii agrochimice pentru utilizarea raţională şi eficientă a îngrăşămintelor şi amendamentelor;

-studii de planificare a utilizării optime a terenurilor agricole;

 -îndeplinirea oricăror alte atribuţii în domeniul fondului funciar.

 În laboratorul Oficiului se fac analize de sol fizice si chimice, cele mai frecvente determinări fiind: textura solului, aciditatea solului(pH), gradul de saturație cu baze, conținutul de aluminiu mobil, conținutul de macroelemente etc.

RAPORTUL DE ACTIVITATE ÎN ANUL 2021 ȘI OBIECTIVELE PENTRU ANUL 2022

 Principala activitate a Oficiului de Studii Pedologice și Agrochimice Argeș în perioada 2021-2022 a fost de realizare a studiilor pedologice și agrochimice care stau la baza întocmirii planului de fertilizare și a stabilirii măsurilor agro-pedo-ameliorative necesare realizării amenajamentelor pastorale ale suprafețelor de pajiști permanente pe 11 unități administrativ-teritoriale din județul Argeș și studii pedologice și agrochimice necesare realizării Sistemului național și județean de monitorizare sol-teren pentru agricultură ale unităților administrativ-teritoriale din județul Argeș.

 Amenajamentul pastoral reprezintă instrumentul care reglementează creșterea extensivă a animalelor, bazată pe pajiști și pășuni permanente. Astfel amenajamentul pastoral contribuie în mod favorabil la conservarea peisajului dar și la servicii de mediu; protecția biodiversității și a habitatelor, sechestrarea carbonului și prevenirea incendiilor forestiere, limitează impactul inundațiilor și previne eroziunea solului.

 Programul național privind realizarea și reactualizarea Sistemului național de monitorizare sol-teren pentru agricultură desfășurat în perioada 2022-2031, a fost stabilit prin Ordinul de Ministru al Agriculturuii nr. 362/2021, iar conform acestuia județului Argeș îi revine de studiat pedologic și agrochimic o suprafața totală de 258.000 de hectare, cca 25.000 ha/an.

ROLUL OFICIULUI DE STUDII PEDOLOGICE ȘI AGROCHIMICE ARGEȘ ÎN PROGRAMUL DE GUVERNARE 2020-2024

 Îndeplinirea angajamentelor internaționale și europene legate de soluri și terenuri. Strategia UE-privind solul pentru 2030 stabilește un cadru și măsuri concrete pentru protejarea și refacerea solurilor și pentru a se asigura că acestea sunt utilizate în mod durabil astfel:

Parlamentul European:

* accentuează că este important să se protejeze solul și să se promoveze solurile sănătoase în Uniune, având în vedere că degradarea acestui ecosistem viu, parte componentă a biodiversității și resursă neregenerabilă, continuă, în ciuda acțiunilor limitate și inegale din unele state membre; scoate în evidență costurile inacțiunii în ceea ce privește degradarea solului;
* subliniază rolul multifunțional al solului (ca furnizor de alimente, absorbant de carbon, bază pentru activitățile umane, producător de biomasă, rezervă de biodiversitate, factor de prevenire a inundațiilor și a secetelor, sursă de materii prime, de resurse farmaceutice și genetice, factor care contribuie la circuitul apei și al nutrienților și la stocarea și filtrarea acestora, precum și la stocarea patrimoniului geologic și arheologic etc) și necesitatea care decurge din acesta, de a proteja, a gestiona sustenabil și a reface solul, precum si de a-i conserva capacitatea de a-și îndeplini rolurile multiple cu ajutorul unei cooperări stabile intracomunitare și cu alte țări terțe la nivel european și transfrontalier;
* consideră că solurile sănătoase constituie baza pentru alimente hrănitoare și sigure și sunt o cerință prealabilă pentru producția sustenabilă de alimente;
* Subliniază că solurile sănătoase sunt esențiale pentru atingerea obiectivelor Pactului verde european, cum ar fi neutralitatea climatică, refacerea biodiversității, reducerea poluării la zero pentru un mediu fără substanțe toxice, sisteme alimentare sănătoase și sustenabile și un mediu rezilient;
* Consideră ca solurile ar trebui să beneficieze de o atenție deosebită în punerea în aplicarea a Strategiei „ De la fermă la consumator”, a Strategiei UE pentru păduri, a Strategiei privind biodiversitatea pentru 2030 și a Planului de acțiune privind reducerea la zero poluării apei, aerului și solului; invită așadar Comisia să vizeze toate sursele de poluare a solului în viitorul plan de acțiune privind reducerea la zero a poluării și în revizuirea Directivei privind emisiile industriale;
* Salută includerea protecției și refacerii solului printre obiectivele tematice prioritare ale celui de al 8-lea program de acțiune pentru mediu;
* Recunoaște caracterul variat al solului din Uniune și necesitatea unor soluții de politică specific și a unor abordări de gestionare sustenabilă a solului specific mediului în cauză, pentru a asigura protejarea solului prin eforturi comune la nivelul Uniunii și al statelor membre, în conformitate cu competențele lor respective, tinând seama de condițiile specifice la nivel regional, local și parcelă, de impactul transfrontalier al degradării solului și a terenurilor, precum și de necesitatea de a stabili condiții de concurență echitabile pentru operatorii economici;
* Subliniază că, spre deosebire de aer sau apă, solul, care este și el o resursă comună, nu intră sub incidența unei legislații specifice; salută așadar ambiția Comisiei de a propune un cadru coerent și integrat al UE de protecție a solului;
* Invită Comisia să elaboreze, în conformitate strict cu principiul subsidiarității, un cadru juridic comun la nivelul UE pentru protecția și utilizarea durabilă a solului, care să trateze toate pericolele importante pentru sol și care să includă, printre altele:
* Definiții comune ale solului și ale funcțiilor sale și criterii pentru a determina dacă solul se află în stare bună și pentru utilizarea sa durabilă;
* Obiective, indicatori, inclusiv indicatori armonizați și o metodologie pentru monitorizarea permanentă a situației solului și pentru raportarea cu privire la aceasta;
* Invită Comisia să includă în acest cadru comun măsuri eficiente pentru prevenirea si/sau reducerea la minimum a impermeabilizării solului și a oricărei alte utilizări a terenurilor care afectează caracteristicile solului, acordând prioritate reutilizării terenurilor dezafectate și a siturilor abandonate în locul utilizării solurilor neimpermeabilizate, cu scopul de a realiza obiectivul privind ăncetarea practicilor de degradare a solurilor până in 2030 și încetarea până cel târziu în 2050 a practicilor de ocupare de noi terenuri, cu obiectiv intemediar pentru 2030, cu scopul de a realiza o economie circulară și, de asemenea, de a include dreptul la o participare și consultare publică efectivă.
* Invită Comisia să actualizeze Orientările privind cele mai bune practici în vederea limitării, atenuării sau compensării impermeabilizării solurilor în conformitate cu obiectivele Pactului verde european;
* Solicită măsurarea terenurilor ocupate si/sau impermeabilizate, precum si a pierderii corespunzătoare a serviciilor ecosistemice și a conectivității ecologice; solicită ca aceste aspecte sa fie luate în considerare
* Subliniază că protecția solului, utilizarea circulară și durabilă a solului și refacerea acestuia trebuie integrate în mod coerent în toate politicile sectoriale aplicabile ale UE, pentru a preveni degradarea sa în continuare, pentru a asigura un nivel ridicat și consecvent de protecție, precum și de reabilitare acolo unde este posibil
* Consideră ca PAC ar trebui să asigure condițiile necesare pentru conservarea productivității și a serviciilor ecosistemice ale solului; încurajează statele membre să introducă în planurile lor strategice naționale pentru PAC măsuri coerente de protecție a solului și să asigure utilizarea pe scară largă a practicilor agronomice bazate pe agroecologie.
* Subliniază rolul important al solurilor pentru purificarea și filtrarea apei și, prin urmare, contribuția acestora la asigurarea apei potabile pentru o mare parte a populației europene, reamintește că în analiza recentă a adecvării politicii UE privind apa a fost recunosut faptul că legăturile dintre legislația UE privind apa și măsurile de protecție a solului sunt insuficiente; reamintește necesitatea de a îmbunătăți calitatea solului, împreună cu calitatea și cantitatea apelor subterane și a apelor de suprafață, în conformitate cu obiectivele Directivei-cadru privind apa.
* Subliniază că biodiversitatea solului este chiar baza proceselor ecologice esențiale și observă cu îngrijorare creșterea degradării solului, impermeabilizarea solului și declinul biodiversității solului în terenurile agricole europene; invită, prin urmare, Comisia să instituie un cadru comun pentru protecția și conservarea solului și pentru refacerea calității solului, pe baza datelor științifice și a evaluării impactului economic, social și de mediu, și să dezvolte soluții concrete pentru a rezolva problemele arzătoare din Europa, cu scopul dublu de refacere a biodiversității și de atenuare a schimbărilor climatice;
* Consideră că gestionarea durabilă a solului este componentă-cheie a politicii agricole și alimentare pe termen lung; recunoaște totuși importanța dispozițiilor legale care contribuie la refacerea, conservarea și protecția strictă a solurilor intacte, punând accentul, printre altele, pe schimbarea utilizării solurilor și a terenurilor din zonele umede, turbării și pajiștilor și pășunile permanente;
* Solicită ca noua strategie a UE privind solul să identifice și să promoveze practici agricole pozitive și inovatoare, care pot să prevină și să reducă pericolul salinizării solului sau să controleze efectele negative ale acesteia;
* Este de acord cu AEM că este necesară monitorizarea armonizată și reprezentativă a solurilor la nivelul Europei pentru a crea alerte timpurii în cazul depășirii pragurilor critice și pentru a orienta gestionarea durabilă a solului; invită statele membre și Comisia să îmbunătățească și să accelereze colectarea și integrarea datelor privind situația solului și tendințele de evoluție a acestuia, precum și pericolele ce amenință solurile la nivelul UE; salută, în acest sens, lansarea Observatorului european al solului, care se bazează pe studiul LUCAS privind solurile;

 România este incriminată de presiuni și amenințări la adresa habitatelor; de schimbarea destinației terenurilor, de intensificarea agriculturii, de utilizarea excesivă a pesticidelor și a fertilizării, de conversia pajiștilor în terenuri arabile și pășunatul intensiv, de urbanizarea continuă și de extensie a zonelor industriale și comerciale în defavoarea terenurilor agricole si forestiere.

 Din cele prezentate mai sus, se poate observa misiunea ce revine instituțiilor specializate și specialiștilor în știința solului în realizarea strategiilor UE privind solul pentru 2030.